enggih Sinuwun, awit saking pangestu padukendra, anggen kula sowan wilujeng mawon nunn. Sembah kula mugi konjuk, nun.”“Sembahira ingsun tampa kanthi rena lan gembira Kakang Patih. Sawise kang kadya mangkono, kepiye pawartane Kakang Patih, lan kepiye pawartane tata praja?”“Nun inggih Sinuwun, babagan keprajan ingkang wigatos sampun kelampahan kanthi maremaken sanget.”“Eee ala dalah! Haaa...haaaa! Lha rak ngono! Nyatane Kakang Patih Nirbita bisa mrantasi gawe temenan.”“Nun inggih Sinuwun, nyatanipun kawula alit sami remen bilih narapraja pangembating negari punika sami sumeh.”“Kulup putraningsun wong kang gagah prakosa Raden Seta! Kepriye anggonira ngrumpaka marang tata kaprajuritan ing ketahanan?”“Rama Prabu, lepating atur nyuwun gunging aksami. Ing babagan olah kaprajuritan, tanceping curiga, lumepasing warastra, ngemba watang sangandhap tuwin sanginggiling turangga, sampun boten ngiwani. Sawanci